નવી દિલ્હી: આઈપીએસ અધિકારીઓએ હવે પ્રમોશન મેળવવા માટે કોઈને કોઈ સ્પેશિયલ સબ્જેક્ટમાં સ્પેશિયલાઈઝેશન કરવું પડશે. આ વ્યવસ્થા ટૂંક સમયમાં અમલી બનશે. કેન્દ્રીય ગૃહ મંત્રાલય આ પ્રકારના કોર્સનું મોડ્યૂલ તૈયાર કરી રહ્યું છે. તેમાથી અધિકારી સ્પેશિયલાઈઝેશન માટે પોતાના વિષયની પસંદગી કરી શકશે. આ વિષયોમાં આતંકવાદ, સાયબર સુરક્ષા, ઈન્ટેલિજન્સ અથવા કાઉન્ટર ઈમર્જન્સી જેવા વિષયોનો સમાવેશ કરાશે. એક વરિષ્ઠ અધિકારીએ જણાવ્યું હતું કે આ અંગેની એક દરખાસ્ત બીજી કોન્ફરન્સમાં રજૂ કરવામાં આવી હતી અને મંત્રાલય હવે આ દરખાસ્તનો અમલ કરનાર છે.